מקורות למסכת בבא בתרא – דף 71

(1) לסיים את המקורות מדף 70 חלק 3

רמב"ן ד"ה זה אומר של אבותי, [רבינו יונה ד"ה ומ"ש מהא דתנן המחליף פרה בחמור]

(2) בענין שיטת סומכוס:

תוד"ה ומאי שנא

רשב"ם סג. ד"ה תנו חלק לפלוני בנכסי מהו, [צב. ד"ה לשחיטה מכרתיו לך, קסו: ד"ה תיקו]

רמב"ם מכירה כ:י-יא, מ"מ ןמשל"מ שם, [כ"מ שם], [אבן האזל שם]

[רמב"ם נזקי ממון ט:ב-ג, שם ט:ו, שאלה ופקדון ג:ג]

ספר המקח והממכר לרב האי גאון שער מ "החלק השני כגון דהוי מחלקותם על העת ... ולא על הקרקעות"

[מש' ב"מ ק. וגמ' שם עד "כדבעינן למימר לקמן", מאירי שם "זהו ביאור המשנה ולענין פסק אינו כן ... זכה הטוען בולד", נמוקי יוסף שם (דף נז: באלפס) ד"ה יחלוקו; וע"ע תוס' שם ד"ה הא מני]

[פרישה חו"מ רכג:א ד"ה כתב הרמב"ם לא הביא כו', ב"ח שם ד"ה המחליף פרה בחמור וכו', ביאור הגר"א על השו"ע שם ס"ק א, וע"ע נתיבות המשפט שם ביאורים ס"ק ג]

ספר המקח והממכר לרב האי גאון שער מ

החלק השני כגון דהוי מחלקותם על העת וכגון שיש שם ולד שפחה או ולד בהמה כגון שמכר את הבהמה וילדה את העובר שאם היה אותו ולד אצל אחד מהם הרי היא שלו בשבועתו ואי לא הוי אותו ולד ברשות אחד מהם הרי הדין שיהיה אותו ולד למוכר ובלבד שישבע המוכר שקודם שמכר האם ללוקח ילדה את העובר ואם נסתפק לשניהם יחלקו את הולד כדג' המחליף פרה בחמור וילדה וכן המוכר שפחתו וילדה זה אומר עד שלא מכרתי ילדה וזה אומר משלקחתי ילדה יחלוקו. ושקלינן וטרינן בגמרא ולחזי ברשותא דמאן קיימא ולהוי אידך המוציא מחברו עליו הראיה. אמר רב חייא בר אבין אמר שמואל בפרה העומדת באגם ובשפחה העומדת בסימטא ולוקמה בחזק' דמרא קמא ולהוי אידך המוציא מחברו עליו הראיה סומכוס היא דאמר ממון המוטל בספק חולקין. אימא דאמ' סומכוס שמא ושמא בריא ובריא מי אמר אמר רבה בר רב הונא אין אמר סומכוס אפילו בריא ובריא רבה אמר לעולם כי אמר סומכוס שמא ושמא בריא ובריא לא אמר ותני זה אומר שמא עד שלא מכרתי וזה אומר משלקחתי. ותו גרסינן המחליף פרה בחמור וילדה וכן המוכר שפחתו וילדה זה אומר ברשותי ילדה והלה שותק זכה. זה אומר איני יודע וזה אומר איני יודע יחלוקו. זה אומר ברשותי וזה אומר ברשותו ישבע המוכר שברשותו ילדה לפי שכל הנשבעין שבתורה נשבעין ולא משלמים דברי ר' מאיר וחכמים אומרים אין נשבעין לא על העבדים ולא על הקרקעות.

בית הבחירה למאירי מסכת בבא מציעא דף ק עמוד א

זהו ביאור המשנה ולענין פסק אינו כן מפני שכבר העמידו בגמ' משנה זו לדעת סמכוס שאמר ממון המוטל בספק חולקין וכמו שהפרה באגם והשפחה בסימטא והוא קרן הסמוכה לרשות הרבים ומוכרין בה בהמות ועבדים שאם ברשות המוכר לגמרי אף סמכוס מודה שעל הלוקח להביא ראיה אלא שהפרה באגם והשפחה בסימטא ואנו כבר פסקנו בבבא קמא כרבנן והילכך אם הפרה ברשות מוכר הרי הלוקח מוציא מחברו ואפילו היתה באגם והשפחה בסימטא מ"מ בחזקת מוכר היא ולוקח מוציא מחזקתו ועליו הראיה בין ששניהם טוענין בבריא בין ששניהם טוענין בשמא אפי' לוקח בריא ומוכר טוען איני יודע ואם לא הביא לוקח ראיה ישבע מוכר בנקיטת חפץ על ולד הפרה אבל לא על ולד השפחה שאין נשבעין על העבדים אלא היסת ומגדולי הפוסקים יראה שפוסקין כסמכוס אלא שהם מודים שאף סמכוס לא אמרה כשהפרה או הולד לפרה באגם ולשפחה בסימטא וכן מודים שלא אמרה סמכוס אלא בשמא ושמא והילכך לדעתם כל ששניהם שמא יחלוקו אחר שאינה ברשות אחד מהם וכל שכן כשהתובע בריא והנתבע שמא אבל בריא ובריא וכל שכן בריא ושמא ר"ל שהנתבע בריא והתובע שמא המוציא מחברו עליו הראיה וגדולי המחברים נמשכו לדעת זה אלא שהם כתבו בה שאפי' אמר המוכר איני יודע על הלוקח להביא ראיה והוא תמה גדול לפי שיטתם ואם הם פסקו מה שאמרו למטה ואם אמר זה ברשותי ילדה והלה שותק זכה הטוען בולד: